**Пример: Спогодба за раскин на договорот за вработување:**

Врз основа на член 69 од Законот за работните односи („Службен весник на РМ“ бр.62/05...27/16), работодавачот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (во натамошниот текст:работодавач) и работникот \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ (во натамошниот текст:работник), склучија

**С П О Г О Д Б А**

**за раскин на договорот за вработување**

Член 1

Договорот за вработување склучен меѓу работодавачот и работникот на ден \_\_.\_\_. 2000 година, престанува да важи заклучно со \_\_.\_\_. 2016 година.

Член 2

До денот на престанокот на договорот за вработување, работникот има право на плата во висина утврдена со договорот за вработување.

Алтернатива на член 2:

Работодавачот потврдува дека спрема работникот има обврска за исплата на плата согласно договорот за вработување и неисплатени прекувремени часови во износ од \_\_\_\_\_\_\_\_\_\_\_ денари кои се обврзува да му ги исплати со последната плата.

Член 3

Работодавачот потврдува дека работникот има право на дел од годишниот одмор во траење од 12 работни дена, а работникот потврдува дека истиот ќе го искористи пред престанокот на работниот однос, односно од \_\_.\_\_.2016 година до \_\_.\_\_.2016 година.

Алтернатива на член 3:

Работодавачот потврдува дека работникот има право на дел од годишниот одмор во траење од 12 работни дена, работникот побарал негово искористување, а работодавачот изјавува дека не е во можност да му дозволи на работникот да го искористи во целост и се обврзува да му исплати надомест за неискористен годишен одмор.

Член 4

Договорните страни взаемно потврдуваат дека една спрема друга немаат никакви други побарувања кои произлегуваат од работниот однос, а кои произлегуваат од договорот за вработување.

Член 5

Работникот е известен дека со склучување на оваа спогодба не може да оствари право на паричен надоместок поради невработеност од Агенцијата за вработување.

Член 6

Оваа спогодба е составена во два идентични примероци од кои секоја страна задржува по еден примерок.

Член 7

Оваа спогодба стапува на сила на денот на потпишувањето и договорните страни со своите потписи изразуваат согласност со одредбите од спогодбата.

Работодавач Работник

Управител \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_